31969R1265
L 163/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1265/69 НА КОМИСИЯТА
oт 1 юли 1969 година
за установяване на методи за определяне качеството на изкупената от интервенционните агенции захар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 1009/67/ЕИО на Съвета (1) от 18 декември 1967 г. относно общата организация на пазара на захар, изменен с Регламент (ЕИО) № 2100/68 (2), и по-специално член 9, параграф 8 от него,
като има предвид, че Регламент (ЕИО) № 782/68 на Комисията (3) от 26 юни 1968 г. за определяне на подробни правила за прилагане по отношение на изкупуването на захар от интервенционни агенции установи различни качествени характеристики за бяла захар и сурова захар; като има предвид, че за да се предотврати държавите-членки да прилагат различни методи за определяне на тези качествени характеристики, е необходимо да се осигурят еднакви правила на равнище на Общността;
като има предвид, че общоприети методи на анализ би следвало да се използуват за такива правила;
като има предвид, че въпросните методи би следвало да се направят приложими по отношение на изкупуването от интервенционните агенции от датата на влизане в сила на Регламент № 1009/67/ЕИО, тъй като при отсъствието на такива методи договорите са били сключени под условие;
като има предвид, че предвидените в настоящия регламент мерки са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Методите за определяне качествените характеристики на захар, посочени в Регламент (ЕИО) № 782/68, се установяват, както е посочено в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
За изкупуването на захар от интервенционни агенции той се прилага, считано от 1 юли 1968 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юли 1969 година.